Source: http://dbonline.ro/csm-targoviste-terminat-pe-locul-2-cupa-romaniei-la-volei-feminin/
Timestamp: 2019-07-21 16:51:43+00:00

Document:
CSM Târgoviște a terminat pe locul 2 în Cupa României la volei feminin | DBONLINE
Acasă Sport CSM Târgoviște a terminat pe locul 2 în Cupa României la volei...
CSM Târgoviște a terminat pe locul 2 în Cupa României la volei feminin
CSM Târgoviște a încheiat cu fruntea sus parcursul în Cupa României la volei feminin, ediția 2018-2019. Formația dâmbovițeană a terminat sezonul pe locul 2, după ce ieri după-amiază a cedat cu 1-3 în fața lui CS Volei Alba Blaj, în finala competiției. Târgoviștencele au sperat că pot răsturna calculele hârtiei în ultimul act, dar după 103 minute de joc, câștigătoare a devenit campioana României, una dintre cele mai tari formații din Europa la volei feminin. În Sala Sporturilor din Alexandria, gazda Final Four-ului, CSM a luat doar un set în disputa cu gruparea din Ardeal, pe al doilea când s-a impus cu 25-20. În schimb, Alba Blaj și-a arătat superioritatea în primul set, 25-19, dar și în manșele 3 și 4, când și le-a adjudecat cu 25-18 și 25-22. Într-un meci în care trupa lui Valerijan Luka a arătat bine, principala marcatoare a disputei a fost Sara Klisura de la CSM Târgoviște, jucătoare ce a contabilita un total de 26 de puncte. După finala de miercuri după-amiază, CSM a încheiat sezonul 2018-2019 cu două locuri pe podium: locul 2 în Cupa României și locul 3 în campionat. Mai mult de atât, cum a terminat Divizia A1 pe ultima treaptă a podiumului, CSM va participa în noua ediție a CEV Cup.
CS Volei Alba Blaj – CSM Târgoviște 3-1 (25-19, 20-25, 25-18, 25-22)
Alba Blaj: I. Baciu 24 p, M. Aleksic 7, N. Ninkovic 17, A. Lazarevic 12, S. Newcombe 16, A. Cirovic 1, N. Onyejewke 3.
CSM Târgoviște: S. Klisura 26, G. Bălae 3, D. Djuric 7, D. Calotă 1, A. Trică 4, T. Sredic 9, J. Alajbeg 17.

References: CSM 

CSM 

CSM 
 CSM 
 CSM 
 CSM 
 CSM 
 CSM 

CSM